อันที่จริงก็มาไม่ยากนะคะ แต่เข้าซอยลี้ลับเล็กน้อย แต่มาถึงแล้วบรรยากาศร่มรื่นมากๆ แทบจะว่าเดินชมป่าย่อมๆเลยทีเดียว ทุกอย่างกว้างขวาง ต้นไม้ใหญ่ขึ้นกระจายตามธรรมชาติ มีน้องหมา น้องแมว น้องปลา ที่นั่งเยอะจนเลือกไม่ถูก มีกรีนเฮ้าส์ด้วยนะ แต่ถ้าร้อนก็เลือกนั่งห้องแอร์ได้ค่ะ 
เมนูมีพอสมควร แต่ราคาออกจะรุนแรงกับป้าไปหน่อย วันนี้สั่งขนมบลูเบอรี่ทรัยเฟิล เอสเปรสโซ่คอนพันญ่า(85฿) และนมวานิลลาเย็น จำราคาไม่ค่อยได้แต่เช็คบิลรวม285฿ค่ะ ขนมอร่อยจริงค่ะ ชามใหญ่กิน2คนน่าจะพอดี นมเย็นก็ดีตามคาด ส่วนเอสเปรสโซ่คอนพันญ่าถ้วยจิ๋วรสทะมึนๆ แม้จะมีวิปครีมเย็นๆช่วยข้างบน อกหักหน่อยๆค่ะ เพราะคิดว่ากาแฟน่าจะเป็นพระเอกของร้าน
อย่างไรก็ดี มีน้องหมาปลอบใจ